

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**OPĆINSKO VIJEĆE**

KLASA: 363-02/25-01/4

URBROJ: 2186-21-02-25-1

Sveti Đurđ, 28.1.2025.

Na temelju članka 78. stavak 2. Zakona o koncesijama (''Narodne novine'', broj 69/17 i 107/20) i članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ na 39. sjednici održanoj 28.1. 2025. godine donosi sljedeći

**GODIŠNJI PLAN DAVANJA KONCESIJA**

**za 2025. godinu**

Članak 1.

(1) Donosi se Godišnji plan davanja koncesija na području Općine Sveti Đurđ za 2025. godinu (dalje u tekstu: Plan).

(2) Plan davanja koncesija za 2025. godinu objavljuje se na standardiziranom obrascu objavljenom na mrežnim stranicama Ministarstva financija.

Članak 2.

**1. Koncesija za obavljanje komunalne djelatnosti obavljanja dimnjačarskih poslova na području Općine Sveti Đurđ u 2025. godini, a kako slijedi:**

- planirani broj koncesija: 1 koncesija tijekom 2025. godine,

- vrsta i predmet koncesije: koncesija za komunalne djelatnosti obavljanja dimnjačarskih poslova na području Općine Sveti Đurđ,

- rok na koji se koncesija planira dati: 5 godina,

- pravna osnova za davanje koncesije: Zakon o koncesijama („Narodne novine“ broj 69/17 i 107/20), Zakon o komunalnom gospodarstvu („Narodne novine“ broj 68/18,110/18 i 32/20),

- procijenjena godišnja naknada: 796,34 eura,

- planirani rashodi od koncesije utvrđuju se u visini troškova pripreme i provedbe postupka za davanje koncesije,

- očekivana gospodarska korist od koncesije utvrđuje se u visini razlike ukupnih godišnjih naknada i planiranih rashoda od koncesije,

- Općina Sveti Đurđ i DIMNJAČARSTVO VALJAK d.o.o., Črešnjevo, Školska ulica 11, 42201 Beretinec, OIB: 52019316496, sklopili su dana 1.2.2023. godine Ugovor o koncesiji za obavljanje dimnjačarskih poslova na području Općine Sveti Đurđ KLASA: 363-02/23-04/1, URBROJ: 2186-21-04-23-3, na određeno vrijeme, odnosno „do provedbe koncesije i izbora koncesionara od strane Naručitelja u skladu s propisima o koncesiji“. S obzirom na to da postupak koncesije još nije proveden, potrebno je pokrenuti postupak davanja koncesije i obavljanje komunalne djelatnosti dimnjačarskih poslova povjeriti fizičkim ili pravnim osobama koje ispunjavaju zakonske uvjete, a na temelju postupka provedenog sukladno odredbama Zakona o koncesijama.

Članak 4.

Općinsko vijeće tijekom kalendarske godine ovisno o okolnostima može promijeniti ovaj Godišnji plan davanja koncesija.

Članak 5.

Ovaj Plan koncesija dostavlja se Ministarstvu financija.

Članak 6.

Ovaj Plan stupa na snagu osmog dana od dana objave u „Službenom vjesniku Varaždinske županije“.

OPĆINSKO VIJEĆE OPĆINE SVETI ĐURĐ

Predsjednik Općinskog vijeća

Damir Grgec

PREDLAGATELJ: općinski načelnik na temelju odredbe članka 40. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

PRAVNI TEMELJ: članak 78. stavak 2. Zakona o koncesijama (''Narodne novine'', broj 69/17 i 107/20) i članak 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.)

OCJENA DOSADAŠNJEG STANJA I OBRAZLOŽENJE:

Odlukom o komunalnim djelatnostima na području Općine Sveti Đurđ („Službeni vjesnik Varaždinske županije“ broj 23/22.) propisane su komunalne djelatnosti čije se pravo obavljanja može steći koncesijom:

„Članak 9.

Koncesijom se može steći pravo obavljanja komunalne djelatnosti:

1. obavljanja dimnjačarskih poslova

2. održavanja javne rasvjete.

Koncesija se daje na rok od 5 (pet) godina. (…)“

Odlukom o obavljanju dimnjačarskih poslova na području Općine Sveti Đurđ („Službeni vjesnik Varaždinske županije“ broj 23/22.) propisani su uvjeti, postupak i način davanja koncesije te druga pitanja u vezi s obavljanjem komunalne djelatnosti obavljanja dimnjačarskih poslova na području Općine Sveti Đurđ. Pa je tako člankom 5. Odluke propisano da ako se dimnjačarski poslovi obavljaju na temelju ugovora o koncesiji, dimnjačarske poslove na području Općine Sveti Đurđ može obavljati samo pravna i fizička osoba obrtnik registrirana za obavljanje dimnjačarskih poslova koja je s Općinom Sveti Đurđ sklopila ugovor o koncesiji. Koncesija se daje na rok od 5 godina. Člankom 6. propisani su uvjeti za davanje koncesije, a člankom 8. propisano je da se za koncesiju obavljanja dimnjačarskih poslova Općini Sveti Đurđ plaća godišnja naknada (stavak 1.). Godišnja naknada je najviša ponuđena godišnja naknada za koncesiju koju ponudi odabrani ponuditelj (stavak 2.), a najniži iznos godišnje naknade za koncesiju je 6.000,00 kuna / 796,34 eur.

Člankom 16. Zakona o koncesijama propisano je da postupak koncesije provodi stručno povjerenstvo koje odlukom imenuje davatelj koncesije. Davatelj koncesije imenuje članove stručnog povjerenstva za koncesiju prave, ekonomske, tehničke i druge odgovarajuće struke, ovisno o predmetu i značajkama koncesije. Članovi stručnog povjerenstva ne moraju biti zaposlenici davatelja koncesije. Broj članova stručnog povjerenstva za koncesiju je neparan, s najmanje tri člana, a najviše sedam članova. Član stručnog povjerenstva za koncesiju ne smije imati izravnih ili neizravnih osobnih interesa u bilo kojoj aktivnosti koji bi doveli do sukoba tih interesa s njegovim dužnostima u radu stručnog povjerenstva za koncesiju što potvrđuje potpisivanjem izjave o neovisnosti čime jamči da nije u sukobu interesa, u skladu s posebnim propisima kojima se ureduje javna nabava. Najmanje jedan član stručnog povjerenstva za koncesiju mora imati važeći certifikat u području javne nabave.

Obavijest o namjeri davanja koncesije objavljuje se u Elektroničkom oglasniku javne nabave (EOJN), a odluku o davanju koncesije na kraju postupka daje Općinsko vijeće Općine Sveti Đurđ. Temeljem odluke o davanju koncesije, općinski načelnik s odabranim ponuditeljem sklapa ugovor o koncesiji.

Općina Sveti Đurđ i DIMNJAČARSTVO VALJAK d.o.o., Črešnjevo, Školska ulica 11, 42201 Beretinec, OIB: 52019316496, sklopili su dana 1.2.2023. godine Ugovor o koncesiji za obavljanje dimnjačarskih poslova na području Općine Sveti Đurđ KLASA: 363-02/23-04/1, URBROJ: 2186-21-04-23-3 na određeno vrijeme, odnosno „do provedbe koncesije i izbora koncesionara od strane Naručitelja u skladu s propisima o koncesiji“. S obzirom na to da postupak koncesije još nije proveden, potrebno je pokrenuti postupak davanja koncesije i povjeriti fizičkim ili pravnim osobama koje ispunjavaju zakonske uvjete obavljanje komunalne djelatnosti dimnjačarskih poslova, a na temelju postupka provedenog sukladno odredbama Zakona o koncesijama.

Slijedom svega navedenog, predlaže se donošenje ove Odluke.